ΓΡΑΠΤΗ ΕΡΩΤΗΣΗ E-2153/99

υποβολή: Roberta Angelilli (UEN) προς την Επιτροπή

(24 Νοεμβρίου 1999)

Θέμα: Συνθήκες εργασίας και ανταγωνισμός στην Piaggio

Κατά τους παρελθόντες μήνες η ιταλική κυβέρνηση χορήγησε ειδικά κίνητρα για τη διάλυση μηχανοκινήτων δικύκλων που είχαν ως συνέπεια μια ανάπτυξη του κύκλου εργασιών των παραγωγών εταιρειών. Ταυτόχρονα

όμως η «Piaggio», μια από τις κορυφαίες εταιρείες του τομέα, προσέφυγε σε επαχθείς βάρδιες εργασίας με συνέπεια να αντιμετωπίζουν οι εργαζόμενοι τις βάρδιες αυτές στις αργίες κατά τη θερινή περίοδο με τις ίδιες αποδοχές και με χειροτέρευση των συνθηκών εργασίας (η θερμοκρασία στο εργοστάσιο φθάνει τους 40o). Τέλος, έγινε ευρύτατη χρήση απολύσεων με συνδρομή του επικουρικού ταμείου, με περαιτέρω απώλειες μισθού για το τεχνικό προσωπικό.

Υπό το πρίσμα των ανωτέρω ερωτάται η Επιτροπή:

1. Θεωρεί ότι τα προαναφερθέντα κίνητρα θα μπορούσαν να αιτιολογηθούν αποκλειστικάπό το πρίσμα μιας παρέμβασηςπέρ της απασχόλησης, κάτι που δεν σημειώθηκε στην περίπτωση της «Piaggio»;

2. Θεωρεί ότι η μη τήρηση των ευρωπαϊκών κανόνων σχετικά με τις συνθήκες εργασίας θα έπρεπε να οδηγήσει σε μια καταγγελία της διοίκησης της «Piaggio»;

3. Θεωρεί ότι η αύξηση του κύκλου εργασιών της «Piaggio», που πραγματοποιήθηκε χάρη στα παραπάνω κίνητρα, στην περίπτωση που δεν μεταφραστεί σε αύξηση της απασχόλησης ή στη βελτίωση των συνθηκών εργασίας του τεχνικού προσωπικού, αποτελεί ένα κεφάλαιο ανεπένδυτο εκ μέρους της εταιρείας που μπορεί να μετατραπεί σε άδικο ανταγωνιστικό πλεονέκτημα και επομένως σε μια μορφή στρεβλώσεων του ελεύθερου ανταγωνισμού;

4. Τί φρονεί επί του θέματος γενικώς;

Απάντηση της κας Διαμαντοπούλου εξ ονόματος της Ευρωπαϊκής Επιτροπής

(19 Ιανουαρίου 2000)

Σύμφωνα με τις πληροφορίες της κυρίας βουλευτή, η ιταλική κυβέρνηση χορήγησε ειδικές ενισχύσεις στους ιδιοκτήτες παλαιών μηχανοκίνητων δικύκλων για την απόσυρσή τους. Οι εν λόγω ενισχύσεις χορηγήθηκαν σε όλους τους ιδιοκτήτες παλαιών οχημάτων, ανεξάρτητα από την μάρκα τους. Στη συνέχεια οι ιδιοκτήτες των οχημάτων αυτών αγόρασαν καινούργια, γεγονός το οποίο προκάλεσε αισθητή αύξηση του κύκλου εργασιών των κατασκευαστών και κυρίως της εταιρίας Piaggio.

Βάσει των στοιχείων αυτών η Ευρωπαϊκή Επιτροπή φρονεί ότι πρόκειται για γενικό μέτρο ενίσχυσης των καταναλωτών και όχι ενίσχυσης μίας επιχείρησης, η οποία ενδεχομένως να προσέκρουε στις διατάξεις του άρθρου 87 της συνθήκης ΕΚ. Όλες οι επιχειρήσεις που διαθέτουν στην ιταλική αγορά παρόμοια οχήματα επωφελήθηκαν από την «αγορά ανανέωσης» που προκάλεσε το κρατικό αυτό μέτρο. Εξάλλου το εν λόγω μέτρο δεν είχε ως στόχο ούτε ως αποτέλεσμα τη μείωση του κόστους για την εταιρία Piaggio. Συνεπώς το μέτρο αυτό δεν φαίνεται να αντιβαίνει στους κοινοτικούς κανόνες για τον έλεγχο των κρατικών ενισχύσεων.

Η οδηγία του Συμβουλίου 93/104/ΕΚ(1) σχετικά με την οργάνωση του χρόνου εργασίας καθορίζει ελάχιστες προδιαγραφές όσον αφορά τα διαλείμματα, τις περιόδους ημερήσιας και εβδομαδιαίας ανάπαυσης και τον ανώτερο μέσο χρόνο εργασίας των εργαζομένων. Η ιταλική κυβέρνηση δεν έχει γνωστοποιήσει στην Ευρωπαϊκή Επιτροπή τα μέτρα της για την εφαρμογή της εν λόγω οδηγίας. Η Ευρωπαϊκή Επιτροπή άσκησε προσφυγή ενώπιον του Ευρωπαϊκού Δικαστηρίου λόγω αυτής της μη γνωστοποίησης των σχετικών εθνικών μέτρων (εκκρεμούσαπόθεση C-386/98). Βάσει των διαθέσιμων πληροφοριών δεν είναι δυνατό να αποφανθούμε εάνπήρξε ή όχι συμμόρφωση με τις διατάξεις της οδηγίας και τις σχετικές εθνικές διατάξεις.

Η οδηγία 89/654/ΕΟΚ του Συμβουλίου, της 30ης Νοεμβρίου 1989, σχετικά με τις ελάχιστες προδιαγραφές ασφάλειας καιγείας στους χώρους εργασίας (πρώτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ(2)) προβλέπει στα παραρτήματα Ι και II (ελάχιστες προδιαγραφές για τους χώρους εργασίας που χρησιμοποιούνται για πρώτη φορά μετά 31η Δεκεμβρίου1992 και αντίστοιχα για τους χώρους που χρησιμοποιούνται ήδη πριν από την 1η Ιανουαρίου 1993), ότι η θερμοκρασία στους χώρους εργασίας πρέπει να ανταποκρίνεται στις ανάγκες του ανθρώπινου οργανισμού κατά το χρόνο εργασίας, λαμβάνονταςπόψη τις εφαρμοζόμενες μεθόδους εργασίας και τη σωματική προσπάθεια που καταβάλλουν οι εργαζόμενοι. (βλέπε σημείο 7.1 του παραρτήματος Ι και του παραρτήματος II). Η Ιταλία ανακοίνωσε στην Ευρωπαϊκή Επιτροπή τα εθνικά μέτρα για την εκτέλεση της οδηγίας 89/654/ΕΟΚ, τα οποία μεταφέρουν ορθώς την ελάχιστη προδιαγραφή που αφορά τη θερμοκρασία στους χώρους εργασίας. Εναπόκειται στα κράτη μέλη να εξασφαλίζουν τον επαρκή έλεγχο και την επαρκή παρακολούθηση των εθνικών διατάξεων για τη μεταφορά της οδηγίας. Συνεπώς κάθε θέμα σχετικό με την εφαρμογή τους εμπίπτει στις αρμοδιότητες των ιταλικών αρχών, οι οποίες πρέπει να οργανώνουν και τα πραγματοποιούν τις επιθεωρήσεις και τους ελέγχούς που απαιτούνται για την ορθή εφαρμογή των μέτρων.

(1) ΕΕ L 307 της 13.12.1993.

(2) ΕΕ L 393 της 30.12.1989.